रायपुर। अंग्रेजी वेबसाइट द इंडियन एक्सप्रेस ने एक ऑडियो टेप जारी किया है। इस कथित टेप के अनुसार सितंबर 2014 में हुए अंतागढ़ उपचुनाव में कांग्रेस उम्मीदवार मंतूराम पवार ने पैसे लेकर अपना नाम वापस लिया था। मंतूराम ने इस साल 3 मार्च को करीब एक हजार समर्थकों के साथ भाजपा में रॉयल तरीके से एंट्री ली थी।
ऐन वक्त पर छोड़ी थी उम्मीदवारी
- सितम्बर 2014 में हुए अंतागढ़ उपचुनाव में कांग्रेस के अधिकृत प्रत्याशी बनाए गए थे मंतूराम।
- नामांकन के दौरान और उसके बाद भी नेता प्रतिपक्ष को विश्वास दिलाते रहे कि वे चुनाव लड़ने के लिए तैयार हैं।
- नाम वापसी के आखिरी दिन यानि 29 अगस्त को मंतूराम ने अपना नाम वापस ले लिया।
- नामांकन की प्रक्रिया खत्म हो चुकी थी इस वजह से कांग्रेस दूसरा उम्मीदवार खड़ा नहीं कर पाई।
- भाजपा के भोजराज नाग को सीधा वॉक ओवर मिल गया।
जोगी समर्थक माने जाते थे मंतूराम पवार
- पवार को कांग्रेस के जोगी खेमे का सदस्य माना जाता था।
- नाम वापसी के बाद यह बात उठी थी कि जोगी के कहने पर ही उन्होंने नाम वापस लिया है।
- कथित टेप में भी मंतूराम कह रहे हैं कि उन्होंने जोगी का मान रखने और भूपेश (बघेल) को सबक सिखाने के लिए नाम वापस लिया था।
- कथित टेप में मंतु राम यह भी कह रहे हैं कि नाम वापसी के बदले उन्हें बहुत कम पैसे मिले।
आरोपों को किया खारिज
मंतूराम पवार ने कथित ऑडियो टेप में कही गई बातों को निराधार बताते हुए इसे सीएम और भाजपा को बदनाम करने की साजिश बताया है। उन्होंने कहा कि कांग्रेस के अंतर कलह और कार्यकर्ताओं की निष्क्रियता की वजह से उन्होंने उपचुनाव में नाम वापस लिया था। उन्होंने कहा- 'पैसे लेने का जो आरोप मुझ पर लगा है वह बेबुनियाद है। जब मैंने उप चुनाव में नाम वापस लिया था तब मुख्यमंत्री देश में भी नहीं थे।'
आगे की स्लाइड्स में देखें संबंधित photos
hin_Deva hin_Deva hin_Deva hin_Deva hin_Deva hin_Deva awa_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva